CELEX: C2004/190/23
Language: fi
Date: 2004-07-24 00:00:00
Title: Asia C-249/04: Cour du travail de Liège, Neufchâteaun osaston 9.6.2004 tekemällään päätöksellä esittämä ennakkoratkaisupyyntö asiassa José Allard vastaan L'Institut national d'assurances sociales pour travailleurs independants (INASTI)

24.7.2004   
            
            
               FI
            
            
               Euroopan unionin virallinen lehti
            
            
               C 190/14
            
         Cour du travail de Liège, Neufchâteaun osaston 9.6.2004 tekemällään päätöksellä esittämä ennakkoratkaisupyyntö asiassa José Allard vastaan L'Institut national d'assurances sociales pour travailleurs independants (INASTI)
   (Asia C-249/04)
   (2004/C 190/23)
   Cour du travail de Liège, Neufchâteaun osasto on pyytänyt 9.6.2004 tekemällään päätöksellä, joka on saapunut yhteisöjen tuomioistuimeen 11.6.2004, Euroopan yhteisöjen tuomioistuimelta ennakkoratkaisua asiassa José Allard vastaan L'Institut national d'assurances sociales pour travailleurs independants (INASTI).
   Cour du travail de Liège, Neufchâteaun osasto pyytää Euroopan yhteisöjen tuomioistuimelta ennakkoratkaisua seuraaviin kysymyksiin:
   
               1)
            
            
               Ovatko sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) N:o 1408/71 (1) 13 artikla ja sitä seuraavat artiklat esteenä sille, että tietyistä valtion menojen vähentämistä ja itsenäisten ammatinharjoittajien sosiaaliturvan taloudellisen tasapainon turvaamista varten toteutetuista, itsenäisten ammatinharjoittajien tulojen kohtuullistamista koskevista väliaikaisista toimenpiteistä 31.3.1984 tehdyn kuninkaan päätöksen nro 289 mukaisen kohtuullistamismaksun kaltaisen maksun määrä lasketaan siten, että ansiotuloihin katsotaan kuuluvaksi tulot, jotka itsenäinen ammatinharjoittaja on saanut muun kuin sen jäsenvaltion alueella, jossa maksu määrätään, harjoitetusta elinkeinotoiminnasta silloin, kun itsenäinen ammatinharjoittaja ei voi tämän maksun suorittamisen perusteella vaatia mitään sosiaaliturvaetuutta tai muuta tämän valtion suorittamaa korvausta?
            
         
               2)
            
            
               Onko Euroopan yhteisön perustamissopimus (tehty Roomassa 25 päivänä maaliskuuta 1957) ja erityisesti sen 39 ja 43 artikla (aikaisemmin 48 ja 52 artikla) esteenä sille, että tällä perusteella laskettu maksu määrätään sellaisten itsenäisten ammatinharjoittajien maksettavaksi, jotka käyttävät oikeuttaan vapaaseen liikkuvuuteen?
            
         
      (1)  Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annettu neuvoston asetus (ETY) N:o 1408/71, sellaisena kuin se on muutettuna ja ajan tasalle saatettuna 2.6.1983 annetulla neuvoston asetuksella (ETY) N:o 2001/83 (EYVL L 230, s. 6, liite 1)